สวัสดีค่ะ ขอสอบถามนะคะ ว่าเมื่อทานยาคุมฉุกเฉินระหว่างเดือน จะยังสามารถใช้การนับวันปลอดภัยได้ตามปกติหรือเปล่า ปกติประจำเดือนหนูจะมาทุกๆวันที่ 28-30 ของเดือน แล้วช่วงวันที่ 15 หนูมีอะไรกับแฟน และไม่ได้ใส่ถุง จึงทานยาคุมฉุกเฉินไป แล้ววันที่ 30 หนูมามีอะไรกับแฟนโดยไม่ได้ใส่ถุง แบบนี้จะสามารถนับช่วงปลอดภัยแบบปกติได้หรือเปล่าคะ
สวัสดีค่ะ การนับหน้า 7 หลัง 7 ใช้หลักการนับวันเพื่อหลีกเลี่ยงการตกไข่คือ 7 วันก่อนประจำเดือนมาและ 7 วันหลังวันแรกที่มีประจำเดือน โดยไม่แนะนำการใช้วิธีนับวันหน้า 7 หลัง 7 เพื่อการคุมกำเนิด เพราะเป็นวิธีการที่มีโอกาสผิดพลาดได้สูงมากๆ จากการนับผิดเอง หรือการตกไข่ที่คลาดเคลื่อนควรใส่ถุงยางอนามัยตลอดการมีเพศสัมพันธ์และใส่ทุกครั้งเพื่อป้องกันการตั้งครรภ์ไว้จะดีกว่า หรือการใช้ยาคุมแบบแผงรายเดือน ฉีดยาคุม หรือฝังยาคุมก็ทำได้เช่นกัน การใช้ยาคุมฉุกเฉินนั้นมีประสิทธิภาพต่ำกว่ายาคุมชนิดอื่นๆ และทำให้เกิดผลข้างเคียงเรื่องประจำเดือนมาคลาดเคลื่อนหรือเลือดออกผิดปกติทางช่องคลอดได้ค่ะ